open-index/open-wikipedia-markdown huggingface dataset:
సంత్రాగచ్చి - చెన్నై సెంట్రల్ ఎసి సూపర్‌ఫాస్ట్ ఎక్స్‌ప్రెస్

**సంత్రాగచ్చి - చెన్నై సెంట్రల్ ఎసి సూపర్‌ఫాస్ట్ ఎక్స్ ప్రెస్** భారతీయ రైల్వేలులో ఒక  ఇది సంత్రాగచ్చి రైల్వే స్టేషను, చెన్నై సెంట్రల్ రైల్వే స్టేషను మధ్య నడుస్తుంది,

ఇది రైలు నెంబరు: 22807 సంత్రాగచ్చి జంక్షన్ నుండి చెన్నై సెంట్రల్ వరకు గాను, తిరోగమన దిశలో రైలు నెంబరు: 22808 గాను భారత దేశము లోని పశ్చిమ బెంగాల్, ఒడిశా, ఆంధ్ర ప్రదేశ్, తమిళనాడు 4 రాష్ట్రాల్లో సేవలు పనిచేస్తూ భారతీయ రైల్వేలు ద్వారా నిర్వహించబడుతున్నది.

## జోను, డివిజను
ఈ ఎక్స్‌ప్రెస్ రైలు భారతీయ రైల్వేలు లోని ఆగ్నేయ రైల్వే జోన్ పరిధిలోకి వస్తుంది. ఈ రైలు నంబరు: 22807, ఇది వారానికి రెండు రోజులు (మంగళవారం, శుక్రవారం) నడుస్తుంది.

## కోచ్లు (భోగీలు)
రైలు నంబరు: 22807/08 సంత్రాగచ్చి - చెన్నై సెంట్రల్ ఎసి సూపర్‌ఫాస్ట్ ఎక్స్‌ప్రెస్ లో 1 ఏసి ఫస్ట్ క్లాస్, 4 ఎసి 2 టైర్, 10 ఎసి 3 టైర్, చివరన జనరేటర్, లగేజి రాక్ ర్యాకులు 2 కలిగి ఉంది. అదనంగా, దీనికి ఒక పాంట్రీ కారు కోచ్ కూడా జత చేయబడింది.

నేటికి, భారతదేశంలో రైలు సేవలు అత్యంత ఆవశ్యకం కనుక, కోచ్ కంపోజిషన్ భారతీయ రైల్వేలు యొక్క అభీష్టానుసారం ప్రయాణీకుల డిమాండ్ బట్టి సవరించిన బోగీలు ఉండవచ్చును.

## సేవలు (సర్వీస్)
రైలు నంబరు: 22807 సంత్రాగచ్చి - చెన్నై సెంట్రల్ ఎసి సూపర్‌ఫాస్ట్ ఎక్స్‌ప్రెస్ 27 గంటల 45 నిమిషాలు (59.64 కి.మీ. / గం.), రైలు నంబరు: 22808 చెన్నై సెంట్రల్ - సంత్రాగచ్చి ఎసి సూపర్‌ఫాస్ట్ ఎక్స్‌ప్రెస్ 26 గంటల 30 నిమిషాలు (62.45 కి.మీ. / గం.) సమయములో 1655 కిలోమీటర్ల దూరం ప్రయాణిస్తుంది.
ఈ రైలు (ట్రెయిను) సగటు వేగం 55 కి.మీ. / గం. (34 మైళ్ళు/గంటకు) కన్నా ఎక్కువ. భారత రైల్వే నిబంధనల ప్రకారం, దీని ఛార్జీల యందు ఒక సూపర్‌ఫాస్ట్ సర్‌చార్జి కూడా కలిపి ఉంటుంది.

## రైలు ప్రయాణించు మార్గము
రైలు నంబరు: 22807 సంత్రాగచ్చి - చెన్నై సెంట్రల్ ఎసి సూపర్‌ఫాస్ట్ ఎక్స్‌ప్రెస్ సంత్రాగచ్చి జంక్షన్ నుండి ఖరగ్పూర్ జంక్షన్ ద్వారా, కటక్, భువనేశ్వర్, విశాఖపట్నం, విజయవాడ జంక్షన్, గూడూరు జంక్షన్ నుండి చెన్నై సెంట్రల్ వరకు నడుస్తుంది. 
ఇది విశాఖపట్నం వద్ద తన ప్రయాణం వ్యతిరేక దిశలో నడుస్తుంది.

## విద్యుద్దీకరణ (ట్రాక్షన్)
ఈ రైలుమార్గం పూర్తిగా విద్యుద్దీకరణ చేయబడింది కనుక, సంత్రాగచ్చికు చెందిన ఒక డబ్ల్యుఎపి4  ఇంజనుతో రైలు సంత్రాగచ్చి నుండి విశాఖపట్నం వరకు నడుస్తుంది. తదుపరి, విజయవాడకు చెందిన ఒక డబ్ల్యుఎం4  ఇంజనుతో రైలు విశాఖపట్నం నుండి గమ్యస్థానం వరకు తన మిగతా ప్రయాణాన్ని కొనసాగిస్తుంది.

## సేవలు (ఆపరేషన్)
* రైలు నంబరు : 22807 సంత్రాగచ్చి - చెన్నై సెంట్రల్ ఎసి సూపర్‌ఫాస్ట్ ఎక్స్‌ప్రెస్, సంత్రాగచ్చి జంక్షన్ నుండి ప్రతి మంగళవారం, శుక్రవారం బయలుదేరుతుంది. ఇది మరుసటి రోజు చెన్నై సెంట్రల్ చేరుకుంటుంది.
* రైలు నంబరు : 22808 చెన్నై సెంట్రల్ - సంత్రాగచ్చి ఎసి సూపర్‌ఫాస్ట్ ఎక్స్‌ప్రెస్, చెన్నై సెంట్రల్ నుండి ప్రతి గురువారం, ఆదివారం బయలుదేరుతుంది. ఇది మరుసటి రోజు సంత్రాగచ్చి చేరుకుంటుంది.

## మూలాలు

## బయటి లింకులు
*https://web.archive.org/web/20140601030217/http://www.indianrail.gov.in/

వర్గం:భారతీయ రైల్వేలు ప్రయాణీకుల రైళ్లు
వర్గం:ఆగ్నేయ రైల్వే జోన్
వర్గం:ఆగ్నేయ రైల్వే సూపర్‌ఫాస్ట్ ఎక్స్‌ప్రెస్ రైళ్ళు
ఫలక్‌నుమా ఎక్స్‌ప్రెస్

**హౌరా - సికింద్రాబాద్ ఫలక్‌నుమా సూపర్‌ఫాస్ట్ ఎక్స్‌ప్రెస్** భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది హౌరా రైల్వే స్టేషను, సికింద్రాబాద్ రైల్వే స్టేషను మధ్య నడుస్తుంది.
## విశేషాలు
ఈ రైలు ప్రతీరోజూ ప్రయాణించి ప్రముఖ ప్రదేశాలైన భువనేశ్వర్, బ్రహ్మపూర్, విశాఖపట్నం, విజయవాడ, గుంటూరు ప్రాంతాల గుండా పోతుంది. ఈ రైలు ఈస్టుకోస్టు ఎక్స్‌ప్రెస్, విశాఖ ఎక్స్‌ప్రెస్ మాదిరిగా వేగంగా ప్రయాణించే రైలు. సికింద్రాబాదు నుండి హౌరా ప్రయాణించే రైళ్ళతో పోలిస్తే ఈ రైలు నల్గొండ, గుంటూరు రైలు మార్గంలో ప్రయాణిస్తూ తక్కువ దూరంగల మార్గంలో ప్రయాణిస్తుంది. ఈ రైలు సికింద్రాబాదు-విశాఖపట్నం మధ్య నడిచే అతి వేగవంతమైనది. విజయనగరం, శ్రీకాకుళం, పలాస పట్టణాలలోని అత్యధిక ప్రయాణీకులు ఈ రైలులో ప్రయాణాన్ని కోరుకుంటారు. హైదరాబాదు వెళ్ళేవారికి గమ్యస్థానాన్ని తెల్లవారే సరికి చేర్చడం వల్ల ఈ రైలు ప్రాముఖ్యాన్ని సంతరించుకుండి. ఈ రైలు ప్రతీ రోజూ ప్రయాణిస్తుంది. భారతదేశంలో ప్రయాణిస్తుమ్మ శతాబ్ది ఎక్స్‌ప్రెస్, రాజధాని ఎక్స్‌ప్రెస్, ఇతర సూపర్ ఫాస్టు రైళ్ళ కన్నా ఈ రైలు ప్రరిశుభ్రంగా ఉంటుంది.

ఈ రైలు హైదరాబాదు లోని ఫలక్‌నుమా పాలస్ పేరుతో పిలువబడుతుంది. ఫలక్‌నుమా అనేది పర్షియన్ నామము. దీని అర్థము స్వర్గం యొక్క పరావర్తకాలు. ఈ రైలు సుమారు 26 గంటల పాటు ప్రయాణించి 21 ప్రదేశాల్లో ఆగుతూ 1545 కి.మీ ప్రయాణిస్తుంది.
## వేళలు
ఈ రైలు హౌరా జంక్షన్ నుండి 07:25 గంటలకు బయలుదేరి సికింద్రాబాదు రైల్వే స్టేషనుకు తరువాత రోజు 09:35 గంటలకు చేరుతుంది. అదే విధంగా ఇది సికింద్రాబాదు రైల్వే స్టేషనులో ప్రతీ రోజూ 15:55 కు బయలుదేరి తరువార రోజు 17:45 కు హౌరా జంక్షన్ కు చేరుతుంది.
 
## ఇంజను లంకెలు
ఈ రైలు సికింద్రాబాదు నుండి విశాఖపట్నం వరకు విద్యుత్ ఆధారిత లాలాగూడా WAP-7 లేదా విజయవాడ WAP-4 ఇంజనును ఉపయోగించుతుంటుంది. తదుపరి విశాఖపట్నం నుండి హౌరా స్టేషన్ వరకు విద్యుత్ ఆధారిత సంత్రాగచి WAP-4 లేదా హౌరా WAP-4 ఇంజనుతో ప్రయాణిస్తుంది.

## చిత్రమాలిక

File:Falaknuma - Ajantha Express Nane Plates on SLRD.jpg
File:Falaknuma Express.jpg
File:Falaknuma Express at Secunderabad 02.jpg


## కొన్ని సంఘటనలు
* 2012 అక్టోబరు 16 : ఫలక్ నామా ఎక్స్ ప్రెస్ లో మంటలు, ఇద్దరు మృతి, ఏడుగురికి గాయాలు.
* 2013 అక్టోబరు 16 : విజయవాడ నుంచి సికింద్రాబాద్ బయలుదేరిన ఫలక్ నుమా ఎక్స్ ప్రెస్ కు పెను ప్రమాదం తప్పింది. గుంటూరు జిల్లా మంగళగిరి వద్దకు రాగానే... రైలు బోగీలకు, ఇంజిన్ కు మధ్య లింక్ తెగిపోయింది. ఆ సమయంలో ఓ మలుపు వద్ద రైలు నెమ్మదిగా వెళుతోంది. దీంతో ఘోర ప్రమాదం తప్పింది.
* 2015 సెప్టెంబరు 22 : ఫలక్‌నుమా ఎక్స్‌ప్రెస్ కు పెద్ద ముప్పు తప్పింది. ఆ రైల్లో గుర్తుతెలియని వ్యక్తులు పెట్టిన బాంబును రైల్వే ప్రొటెక్షన్ ఫోర్స్ సిబ్బంది గుర్తించారు. పశ్చిమబెంగాల్ రాజధాని కోల్‌కతా లోని హౌరా రైల్వేస్టేషన్ లో ఈ రైలు ఆగి ఉన్న సమయంలో బాంబును గుర్తించారు.
## పెట్టెల అమరిక

## వివిధ స్టేషన్లలో రాక పోక వివరాలు

## మూలాలు

## ఇతర లంకెలు
* Falaknuma Train status 
* Entering Kharagpur Junction : Secunderabad Howrah Falaknuma Superfast Express

వర్గం:భారతీయ రైల్వేలు ప్రయాణీకుల రైళ్లు
గౌతమి ఎక్స్‌ప్రెస్

**లింగంపల్లి - కాకినాడ పోర్ట్ గౌతమి సూపర్‌ఫాస్ట్ ఎక్స్‌ప్రెస్** భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది లింగంపల్లి, కాకినాడ పోర్ట్ రైల్వే స్టేషను మధ్య నడుస్తుంది.
## చరిత్ర
గౌతమీ సూపర్ ఫాస్టు ఎక్స్‌ప్రెస్ దక్షిణ మధ్య రైల్వే జోన్ లో అతి ప్రతిష్ఠాకరమైన ఎక్స్‌ప్రెస్ రైలు. ఈ రైలు తెలంగాణ రాజధాని అయిన హైదరాబాదు, కాకినాడ పోర్టును కలుపుతుంది. ఈ రైలు 2007 జూలైలో సూపర్ ఫాస్టు విభాగంలోనికి అప్ గ్రేడు అయినది. ఈరైలు 12737 / 12738 సంఖ్యలు కలిగి ఉంటుంది. అప్ గ్రేడు కాక పూర్వం ఈ రైలు 7047 / 7048 సంఖ్యలతో పిలువబడేది. ఈ రైలు 24 భోగీలతో కూడుకొని ఉన్న అతి పెద్ద రైళ్ళలో ఒకటి. ఈ రైలులో 4 ఎసి, 15 స్లీపర్, 3 సెకండ్ క్లాస్ జనరల్, 2 లగేజ్ కం బ్రేక్ వాన్స్ ఉంటాయి. ఇది ఆంధ్రప్రదేశ్ లోని డెల్టా జిల్లాలలోని ప్రజలను విభజనకు ముందు ఆంధ్రప్రదేశ్ రాజధాని హైదరాబాదుకు చేరవేసే ముఖ్యమైన రైలు. ఈ రైలును 1987 అక్టోబరు 3 న ప్రారంభించారు. ఈ రైలు విశాఖపట్నం నుండి హైదరాబాదుకు ప్రయాణించు గోదావరి ఎక్స్‌ప్రెస్ కు సిస్టర్ ట్రైన్ గా పిలువబడుతుంది. ఈ రైలు పరిశుభ్రంగా ఉన్న రైళ్ళలో ఒకటి. ఇది 2010 ఫిబ్రవరి నుండి WAP7 ఇంజనుతో లాగబడుతుంది. అంతకు పూర్వం WAP4 ఇంజను లాగేది.
## ఇంజను లింకులు
ఈ రైలు కాకినాడ నుండి విజయవాడ వరకు ఏరోడ్ ఆధారిత WAP4 ఇంజనుతో లాగబడుతుంది. విజయవాడలో ఇంజను మార్చబడుతుంది. కొన్ని సార్లు WAP7 లభ్యం కాని పక్షంలో ఇది లాలాగూడా ఆధారిత WAP4 తో విజయవాడ నుండి సికింద్రాబాదుకు లాగబడుతుంది.
## రైలు సమయ పట్టిక

## కోచ్ల కూర్పు
ఈ రైలుకు 24 బోగీలు ఉంటాయి. ఆ కోచ్‌లు కూర్పు వివరాలు: -
;12737 (అప్) /;12738 (డౌన్) 
కాకినాడ ఫోర్టు నుండి సికింద్రాబాదుకు నడిచే ఈ రైళ్ళలో కోచ్ ల అమరిక ఈ విధంగా ఉంటుంది.

## సంఘటనలు
* 2008 జూలైలో అర్థరాత్రి విద్యుత్ షాట్ సర్క్యూట్ ఫలితంగా మంటలు ఏర్పడినవి. మొదట ఎస్.9 భోగీలో మంటలు చెలరేగి ఎస్ 10, ఎస్ 11, ఎస్ 12, ఎస్ 13 వరకూ వ్యాపించి పూర్తిగా దగ్ధమయిపోయాయి. వరంగల్ కె.సముద్రం మధ్య గల తాళ్ళ పూసలపల్లి వద్ద ఈ ప్రమాదం జరిగింది. ఈ ప్రమాదంలో ఐదుగురు మృతి చెందారు. 50 మంది వరకూ తీవ్రస్ధాయిలో గాయపడ్డారు.ముగ్గురు ప్రయాణీకులు సజీవదహనం చెందారు.
* 2009 సెప్టెంబరు 20 : కాకినాడ వెళుతున్న గౌతమి ఎక్స్ ప్రెస్ లో దొంగలు పడ్డారు. చైన్ లాగిన దోపిడీ దొంగలు ఆనక ఎస్ 7, 10, 15 బోగీల్లో వరుసగా ప్రయాణికుల నుంచి ఆభరణాలను దోచుకొని రైలు దిగి చీకట్లోకి పరారయ్యారు. వరంగల్ - ఖమ్మం జిల్లాల సరిహద్దుల్లోని డోర్నకల్ - పాపెడిపల్లి సమీపంలోని బర్లగూడెం వద్ద ఈ సంఘటన రాత్రి జరిగింది.
* 2015 ఏప్రిల్ 11: సికింద్రాబాద్- కాకినాడ గౌతమి ఎక్స్ ప్రెస్ లో బంగారం చోరీ జరిగింది. ఈ రైలు విజయవాడ సమీపంలోని రాయనపాడుకు చేరుకునే సమయంలో ప్రయాణికుల నుంచి రూ.లక్ష విలువైన బంగారాన్ని దుండగులు దోచుకుని ఉడాయించారు.

## మూలాలు

## ఇతర లింకులు

వర్గం:భారతీయ రైల్వేలు ప్రయాణీకుల రైళ్లు
వర్గం:ఆంధ్రప్రదేశ్ రైలు రవాణా
పద్మావతి ఎక్స్‌ప్రెస్

**పద్మావతి ఎక్స్‌ప్రెస్** భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది తిరుపతి రైల్వే స్టేషను, సికింద్రాబాద్ రైల్వే స్టేషను మధ్య నడుస్తుంది. ఈ రైలు సంఖ్యలు 12763/12764 ఈ సూపర్ ఫాస్టు రైలు భారతీయ రైల్వేలకు చెందినది. ఈ రైలు సికింద్రాబాదు నుండి తిరుపతికి ప్రయాణిస్తుంది. ఇది దక్షిణ మధ్య రైల్వేలకు చెందినది. ఈ రైలు ప్రతీ రోజూ ఉంటుంది. ఈ రైలు 12763/12764 సంఖ్యలతో ఐదురోజులు విజయవాడమీదుగానూ, 12731/12732 పద్మావతి ఎక్స్‌ప్రెస్ పేరుతో ఉన్న రైలుకు ర్యాక్ షేరింగ్ చేసుకొని రెండు రోజులు గుంతకల్లు మీదుగా సికింద్రాబాదుకు వెళుతుంది.
## రైలు సంఖ్య
;పద్మావతి ఎక్స్‌ప్రెస్ (విజయవాడ మిదుగా) 12763/12764
12763 రైలు తిరుపతి నుండి సికింద్రాబాదుకు విజయవాడ మిదుగా పోతుంది. 12764 రైలు సికింద్రాబాదు నుండి తిరుపతికి విజయవాడ మీదుగా పోతుంది.
;పద్మావతి ఎక్స్‌ప్రెస్ (గుంతకల్లు మిదుగా) 12731/12732
12731 రైలు తిరుపతి నుండి సికింద్రాబాదుకు గుంతకల్లు మిదుగా పోతుంది. 12732 రైలు సికింద్రాబాదు నుండి తిరుపతికి గుంతకల్లు మీదుగా పోతుంది.
## నడిచే దినాలు
;పద్మావతి ఎక్స్‌ప్రెస్ (విజయవాడ మిదుగా) 12763/12764
12763 రైలు వారంలో ఐదురోజులు పోతుంది. సోమ, మంగళ,బుధ,శుక్ర, శని వారాలలో తిరుపతి నుండి బయలుదేరుతుంది. 12764 రైలు మంగళ, బుధ, గురు, శని, ఆది వారాలలో సికింద్రాబాదు నుండి బయలుదేరుతుంది.
;పద్మావతి ఎక్స్‌ప్రెస్ (గుంతకల్లు మిదుగా) 12731/12732
12731 రైలు తిరుపతి నుండి ఆది, గురు వారాలలో బయలుదేరుతుంది. 12732 రైలు సికింద్రాబాదు నుండి సోమ, శుక్ర వారాలలో బయలుదేరుతుంది.
## ర్యాక్ పంపకం
12731/12732 సంఖ్యలతో గల రైళ్ళు, 12763/12764 సంఖ్యలతో గల రైళ్ళు ర్యాక్ లను పంపిణీ చేసుకుంటాయి.
## కోచ్లు
ఈ రైలులో ఒక ఎ.సి 2-టైర్ కోచ్, రెండు ఎ.సి 3-టైరు కోచ్‌లు, 12 స్లీపర్ క్లాస్ కోచ్‌లు, 3 జనరల్ కంపార్టుమెంటులూ, 2 ఎస్.ఎల్.ఆర్ లు ఉంటాయి. ఈ ఎక్స్‌ప్రెస్ 20 కోచ్‌లను కలిగి యుండి తిరుపతి-సికింద్రాబాదు ఎక్స్‌ప్రెస్ (12731/12732) తో పంపకం చేసుకుంటుంది.

## ప్రత్యేక సేవలు
### 2016
ప్రయాణీకుల రద్దీ ననుసరించి రైలు నంబరు: 12763 తిరుపతి - సికింద్రాబాద్ స్పెషల్ సూపర్‌ఫాస్ట్ ఎక్స్‌ప్రెస్ (వయా విజయవాడ, కాజీపేట గుండా) 2016, 21 వ జనవరి నుండి 22:40 గంటలకు తిరుపతిలో బయలుదేరి మరుసటి రోజు ఉదయం 11:00 గంటలకు సికింద్రాబాద్ చేరుకుంటుంది.
ఈ క్రమంలో, ఈ ప్రత్యేక రైలు రేణిగుంట, శ్రీకాళహస్తి, గూడూరు, నెల్లూరు, ఒంగోలు, తెనాలి, విజయవాడ, ఖమ్మం, వరంగల్, ఖాజీపేట, జనగాం స్టేషన్లు వద్ద ఆగుతుంది.

ఈ ప్రత్యేక రైలు 15 కోచ్‌లు కలిగి ఉంటుంది. ఇందులో ఒక ఏసీ టూ టైర్, ఒక ఏసీ త్రీ టైర్, ఎనిమిది స్లీపర్ క్లాస్, రెండు సాధారణ రెండవ తరగతి, ఒక చైర్ కారు, రెండు రెండవ తరగతి లగేజీ కం బ్రేక్ వ్యాన్ కోచ్‌లు ఉంటాయి.

## 12763/12764 సమయసారణి

## 12731/12732 సమయసారణి

## సంఘటనలు
* 2013 ఏప్రిల్ 8 : రైళ్లలో ప్రయాణికుల భద్రత ప్రశ్నార్థకమవుతోంది. హైదరాబాద్ నుంచి తిరుపతి వెళుతున్న పద్మావతి ఎక్స్ ప్రెస్ ను ఒంగోలు సమీపంలో దొంగలు దోచుకున్నారు. ఈ తెల్లవారుజామున రైలు ఒంగోలు రైల్వే స్టేషన్ దాటిన వెంటనే దుండగులు ఎస్2, ఎస్6 బోగీలలోకి ప్రవేశించారు. తొమ్మిది మంది మహిళా ప్రయాణికుల మెడలోని బంగారు ఆభరణాలు, నగదు దోచుకున్నారు. అనంతరం సూరారెడ్డి పాలెం వద్ద చైను లాగి రైలు ఆగిన వెంటనే పారిపోయారు.
* 2014 మే 29 : తిరుపతి - సికింద్రాబాద్‌ మధ్య నడిచే పద్మావతి ఎక్స్‌ప్రెస్‌లో దొంగలు బీభత్సం సృష్టించారు. రైలు అనంతపురం జిల్లా గుత్తి సమీపంలోకి రాగానే దుండగులు చైను లాగి దోపిడీ చేశారు. ఎస్-6,7,8,9 బోగీల్లో ప్రయాణికుల నుంచి నగదు, బంగారు ఆభరణాలు దోచుకున్నారు.

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:దక్షిణ మధ్య రైల్వే జోన్
వర్గం:ఆంధ్రప్రదేశ్ రైలు రవాణా
ప్రశాంతి ఎక్స్‌ప్రెస్

**బెంగుళూరు - భువనేశ్వర్ ప్రశాంతి ఎక్స్‌ప్రెస్** భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది బెంగుళూరు రైల్వే స్టేషను, భువనేశ్వర్ రైల్వే స్టేషను మధ్య నడిచే రోజువారి ఎక్స్‌ప్రెస్ రైలు. ఈ రైలు 18463 నెంబరుతో భుబనేశ్వర్లో ఉదయం 05 గంటల 30 నిమిషాలకు బయలుదేరి, తరువాతి రోజు మధ్యాహ్నం 12 గంటల 5 నిమిషాలకు క్రాంతివిరా  సంగోలి రాయ్నా బెంగళూరు (ksr) స్టేషన్ కు చేరుకుంటుంది.
## చరిత్ర
ప్రశాంతి ఎక్స్‌ప్రెస్ ను 2000 నవంబర్ 22న విశాఖపట్నం, బెంగళూరు రైల్వే స్టేషన్ల మద్య ప్రారంభించారు. అయితే కొన్ని రాజకీయ కారణాల వల్ల ప్రశాంతి ఎక్స్‌ప్రెస్ ను భుబనేశ్వర్ వరకు 2007 ఫిబ్రవరి 20 నుండి పొడిగించారు.
## మార్గం
**బెంగుళూరు - భువనేశ్వర్ ప్రశాంతి ఎక్స్‌ప్రెస్** భుబనేశ్వర్ నుండి బయలుదేరి ఒడిషా, ఆంధ్ర ప్రదేశ్, కర్ణాటక రాష్టాల్లో ముఖ్య పట్టణాలైన బరంపురం, విజయనగరం, విశాఖపట్నం, రాజమండ్రి, విజయవాడ జంక్షన్ రైల్వే స్టేషను, గుంటూరు, నంద్యాల, గుంతకల్లు, గుత్తి, అనంతపురం, హిందూపురం, శ్రీ సత్య సాయి ప్రశాంతి నిలయం, పెనుగొండ, యెలహంక ల మీదుగా బెంగళూరు చేరుకుంటుంది.
**బెంగుళూరు - భువనేశ్వర్ ప్రశాంతి ఎక్స్‌ప్రెస్** గుంతకల్లు, విశాఖపట్నం రైల్వే స్టేషను ల వద్ద తన ప్రయాణదిశను మార్చుకుంటుంది.
## వేగం
ప్రశాంతి ఎక్స్‌ప్రెస్ భుబనేశ్వర్, బెంగళూరు ల మద్య 1548 కిలో మీటర్ల దూరాన్ని 3 గంటల 35నిమిషాల ప్రయాణసమయంతో సగటున గంటకు 51 కిలోమీటర్ల వేగంతో అధిగమిస్తుంది.
## ట్రాక్షన్
భువనేశ్వర్ - బెంగుళూరు ప్రశాంతి ఎక్స్‌ప్రెస్ భుబనేశ్వర్ నుండి విశాఖపట్నం వరుకు విశాఖపట్నం లోకో షెడ్ అధారిత WAP-4 లేదా WAP-7 లోకోమోటివ్ ను, అక్కడినుండి గుంతకల్లు వరుకు లాల్ గుడ లేదా విజయవాడ లోకోషెడ్ ఆధారిత WAP-4 లోకోమోటివ్ ను, గుంతకల్లు నుండి బెంగుళూరు వరకు లాల్ గుడ లేదా విజయవాడ అధారిత WAP-4 లేదా WAP-7 లోకోమోటివ్ లను ఉపయోగిస్తున్నారు.
## భోగీల అమరిక
**బెంగుళూరు - భువనేశ్వర్ ప్రశాంతి ఎక్స్‌ప్రెస్ లో ఒక మొదటి తరగతి ఎ.సి, 4 మూడవ తరగతి ఎ.సి భోగీలు,11 స్లీపర్ భోగీలు, 4 సాధరణ భోగీలతో కలిపి మొత్తం 23 భోగీలుంటాయి.**

## సంఘటనలు
ఆగస్టు 29 2015 లో బెంగుళూరు సిటి రైల్వే స్టేషన్ వద్ద ప్రశాంతి ఎక్స్‌ప్రెస్ యొక్క ఇంజన్, రెండు భోగీల పట్టాలు తప్పాయి.అయితే ప్రయాణికులకు ఎటువంటి హాని కలుగలేదు.
## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:ఆంధ్రప్రదేశ్ రైలు రవాణా
వర్గం:ఒడిషా రైలు రవాణా
వర్గం:కర్ణాటక రైలు రవాణా
టిఎంసి

[thumb|[నాగార్జునసాగర్ యొక్క నీటి నిల్వ పూర్తి సామర్థ్యం 408 టిఎంసిలు]]

thumb|శ్రీశైలం ప్రాజెక్టు సామర్థ్యం: 216 టిఎంసిలు
**వేయి మిలియన్ల ఘనపుటడుగులు** లేదా **టిఎంసి** అనే పదాన్ని సాధారణంగా జలాశయం లేదా నది ప్రవాహం లో నీటి పరిమాణాన్ని సూచించేందుకు ఉపయోగిస్తారు. అయితే టిఎంసి పదాన్ని ఎక్కువగా రిజర్వాయర్లలో నిల్వ ఉన్న నీటిని సూచించేందుకే ఉపయోగిస్తారు.  టిఎంసిఫీట్ (Tmcft) అనగా థౌజండ్ మిలియన్ క్యూబిక్ ఫీట్ (1,000,000,000 = 109 = 1 బిలియన్), టిఎంసిఫీట్ ను సింపుల్ గా టిఎంసి అంటారు. ఒక టిఎంసి నీరు మూడు నుంచి పది వేల ఎకరాలలో పంటలను పండించేందుకు సరిపోవచ్చు.
వందకోట్ల ఘనపుటడుగులు = ఒక అడుగు పొడవు, ఒక అడుగు వెడల్పు, ఒక అడుగు లోతు ఉండే పరిమాణం యొక్క వందకోట్ల రెట్లు
అనగా
వందకోట్ల ఘనపుటడుగుల నీరు = ఒక అడుగు పొడవు, ఒక అడుగు వెడల్పు, ఒక అడుగు లోతు ఉండే నీటి పరిమాణం యొక్క వందకోట్ల రెట్లు
## మార్పిడి
1 టిఎంసి కి సమానమైనవి:
*
* 28,316,846,592 లీటర్లు
* 2.83168466&times;107 క్యూబిక్ మీటర్లు
* 22,956.841139 ఎకరా అడుగు (acre feet)
* 7.48051945&times;109 యు.ఎస్. గ్యాలన్లు

ప్రత్యామ్నాయంగా, 35.32 టిఎంసిఫీట్ = 1 క్యూబిక్ Km (క్యూబిక్ Km అనగా నేషనల్ రిజిస్టర్ ఆఫ్ లార్జ్ డ్యామ్స్- NRLD లో భారతదేశంలో ఆనకట్టల యొక్క స్థూల, సమర్థవంతమైన నిల్వ సామర్థ్యాన్ని నివేదించే భారత ప్రభుత్వ కేంద్ర జల కమిషన్ చే ఉపయోగించబడుతున్న ప్రామాణిక యూనిట్)

## మూలాలు

వర్గం:కొలతలు
వర్గం:కొలమానాలు
దామెర్ల బదిరి నారాయణరావు

భారతదేశం గర్వించదగ్గ చిత్రకారులలో **దామెర్ల బదిరి నారాయణరావు** ( Damerla Badiri Narayanarao) ఒకరు. ఆయన అంత గొప్ప చిత్రకారుడని, పైగా తెలుగువ్యక్తి అనీ చాలామంది తెలుగువారికి తెలియదు. వీరిని అనేకులు బదిరి అని పిలిచేవారు.

## బాల్యం- తొలి జీవితం

వీరు మద్రాసులో సైదాపేటలో 1914 జూన్ 1 వ సం.లో జన్మించారు. బాల్యము బీహారు రాష్ట్రములో పూసా అనె గ్రామములో గడిచింది.

## చిత్రకళ

తన చిత్ర కళాభ్యాసము చెన్నపురి లలితకళాశాలలో దేవీప్రసాద్ రాయ్ చౌదరి చరణ సన్నిధిని జరిగింది. చిత్రకళ నేర్చుకొనే రోజులలోనే గురువులకు ప్రేమాస్పాదుడైనారు. శిల్ప విద్యకూడా గురుపాదుల సన్నిధినే జరిగింది. వీరు లలితకళాశాలలో విద్య పూర్తి చేసుకొని ఢిల్లీ చేరుకున్నారు. బీహారులో భూకంపము సంభవించుట వల్ల అచ్చటి ప్రభుత్వ వయవసాయ శాఖ ఢిల్లీలో ఉంటూ ఉండేది. అందులో ప్రవేశించి చిత్రకారుడిగా పనిచేస్తూ ఉండేవారు. 1937 నాటికి ఈయన జీవితంలో ప్రవేశించి చిత్రకళలో నైరంతర కృషికి ఆరంభం చేశారు. అక్కడ ఉంటూ కలకత్తా లలితకళా పరిషత్తు ఆధ్వర్యంలో జరిగే చిత్రకళా ప్రదర్శనములలో తమ చిత్రములు ప్రదర్శిస్తూ ఉండేవారు. ఆరోజుల్లో పంజాబు లలితకళా పరిషత్తు యాజమాన్యములో జరిగిన చిత్రకళా ప్రదర్శనములో ఈయన చిత్రించిన **ఆటవస్తువు** నే చిత్రము ప్రభుత్వము ఏర్పరిచిన బహుమతి పొందినది. తరువాత భోపాల్ నవాబు వీరు చిత్రించిన **ఆలోచన** అనే చిత్రమును కొన్నారు. ఇంకా ఈయన కొడైకెనాన్, లాహోరు, సిమ్లా, మైసూర్, హైదరాబాదు, మద్రాసు పలు చిత్ర ప్రదర్శనలు జరిపేవారు. అంతర్జాతీయ చిత్రకళా ప్రదర్శనములలో వీరు చిత్రించిన ** రాగ్ పాందోళ్** అనే రేఖాచిత్రము ప్రథమబహుమతి పొందినది. దానినే లండన్ రాయల్ ఎకాడమి ప్రదర్సించి వీరిని గౌరవించింది. 1947లో ఢిల్లీలో ఈయన చిత్రించిన **గృహోన్ముఖులు** అన్న టెంపరాచిత్రము చాలా ఖ్యాతిగాంచింది. భారత ప్రభుత్వము వీరివి రెండు పెద్ద చిత్రాలు కొని ఒకటి జెకోస్లేవియా, అమెరికా భారత కార్యాలయములలో నుంచింది.

ఈయన సుశ్రేణికి చెందిన చిత్రకారుడు. దేవీప్రసాద్ రాయ్ చౌదరి గారి చిత్రకళను అవగాహన చేసుకుంటె వారి శిష్యులు అనేకులు చేస్తున్న కృషిలోని మార్పులు, వృద్ధి చాలా వరకు తెలుసుకోవచ్చును.దేవీ ప్రసాదులు చిత్రకళలో స్వేచ్ఛాప్రియులు. ఆయన శిల్పంలో, చిత్రలేఖనములో అపారకృషి చేసినారన్నది లోకవిదితము. వీరి స్వేచ్ఛ్హాప్రియత్వము, నిరంతర అన్వేషణా నూతనపధగాములైన శిష్యులలోను కానవస్తుంది.

బదిరి గారి ప్రాచ్య శిల్పకళాదర్శము నెడల గౌరవము ఎక్కువ. శిల్పంలో, చిత్రలేఖనములో ప్రాచ్యప్రతీచి సంప్రదాయముల అన్నింటిని కూలకుషముగా అభ్యసించారు వీరు. భారతదేశంలో ప్రాచ్యశిల్పచిత్రకళా దర్శనములను ఆదుకొన్న సంస్థ ఆలిండియా ఫైను ఆర్ట్సు అండ్ క్రాఫ్ట్సుసొసైటి (All India Fine Arts & Crafts Society) లో వీరు సహాయకార్యదర్శిగా చాలా కాలము పనిచేసారు.

## చిత్రమాలిక

దస్త్రం:దామెర్ల బదిరి నారాయణరావు చిత్రకళ1.png
బొమ్మ:దామెర్ల బదిరి నారాయణరావు చిత్రకళ1.png
బొమ్మ:దామెర్ల బదిరి నారాయణరావు చిత్రకళ2.png


వర్గం:భారతీయ చిత్రకారులు
వర్గం:తెలుగు కళాకారులు
వర్గం:చిత్రలేఖనం
వర్గం:ప్రపంచ చిత్రకారులు
భోపాల్ - ఇండోర్ ఎసి డబుల్ డెక్కర్ ఎక్స్‌ప్రెస్

**భోపాల్ - ఇండోర్ ఎసి డబుల్ డెక్కర్ ఎక్స్‌ప్రెస్** భారతీయ రైల్వేలు వ్యవస్థలో ఒక ఎసి డబుల్ డెక్కర్ ఎక్స్‌ప్రెస్ రైలు. ఇది భోపాల్ రైల్వే స్టేషను, ఇండోర్ రైల్వే స్టేషను మధ్య నడుస్తుంది. ఇది ఇండోర్ జంక్షన్ నుండి భోపాల్ హబీబ్గంజ్ వరకు రైలు నెంబర్ 22183 గాను, తిరోగమన దిశలో రైలు నెంబర్ 22184 వలే పనిచేస్తుంది. ఈ రైలు మధ్యప్రదేశ్ రాష్ట్రం ప్రజలకు సేవలు అందిస్తుంది.

## జోను, డివిజను
ఈ ఎక్స్‌ప్రెస్ రైలు భారతీయ రైల్వేలు లోని పశ్చిమ మధ్య రైల్వే జోన్ పరిధిలోకి వస్తుంది.

## భోగీలు
రైలు నంబరు : 22183 / 84 భోపాల్ - ఇండోర్ ఎసి డబుల్ డెక్కర్ ఎక్స్‌ప్రెస్ రైలుకు ప్రారంభ సమయములో 2 రెండవ తరగతి ఎసి చైర్ కార్ సౌకర్యము కలిగిన భోగీలతో నడిపారు. ప్రజల నుండి సరైన ఆదరణ లేకపోవుట వలన 3 తరగతి ఎసి చైర్ కార్ సౌకర్యము కలిగిన భోగీలతో ప్రస్తుతము నడుస్తున్నది. దీనికి పాంట్రీ కార్ కోచ్ సౌకర్యం లేదు. భారతదేశంలో ప్రజల అత్యంత రైలు సేవల యొక్క ఆచారం వంటి పద్ధతుల ననుసరించి, కోచ్ కూర్పు డిమాండ్ బట్టి భారతీయ రైల్వేల అభీష్టానుసారం సవరించుతూ ఉండవచ్చును.

## రైలు ప్రయాణ మార్గము
రైలు నంబరు: 22183/84 భోపాల్ - ఇండోర్ ఎసి డబుల్ డెక్కర్ ఎక్స్‌ప్రెస్ రైలు, భోపాల్ హబీబ్గంజ్ నుండి బైరాఘర్, మక్సి, దేవాస్ జంక్షన్ స్టేషన్ల ద్వారా ఇండోర్ జంక్షన్ చేరుకుంటుంది.

## సేవలు (సర్వీస్)
రైలు నంబరు : 22183 భోపాల్ - ఇండోర్ ఎసి డబుల్ డెక్కర్ ఎక్స్‌ప్రెస్ 3 గంటల 35 నిమిషాలు కాలంలో 224 కిలోమీటర్ల దూరం (62.51 కి.మీ / గం) ప్రయాణం పూర్తి చేస్తుంది. అదేవిధంగా రైలు నంబరు : 22184 ఇండోర్ - భోపాల్ ఎసి డబుల్ డెక్కర్ ఎక్స్‌ప్రెస్ 4 గంటల 00 నిమిషాలు కాలంలో (56.00 కి.మీ / గం) గమ్యస్థానం చేరుకుంటుంది.

భారత రైల్వే నిబంధనల ప్రకారం, ఈ రైలు (ట్రెయిను) యొక్క సగటు వేగం 55 కి.మీ./గంటకు సగటు వేగం కంటే ఎక్కువ కాబట్టి దీని ఛార్జీల విషయంలో దీనికి సూపర్‌ఫాస్ట్ సర్చార్జి ఇది కలిగి ఉంది.
## విద్యుత్తు (ట్రాక్షన్)
ఈ రైలు మార్గం పూర్తిగా విద్యుద్దీకరణ జరిగింది. కాబట్టి తుగ్లకాబాద్ డిపోనకు చెందిన డబ్ల్యుఏపి7 ఇంజను ఆధారంగా ఈ రైలు మొత్తం ప్రయాణం ఇండోర్ జంక్షన్ స్టేషను వరకు కొనసాగుతుంది. https://www.youtube.com/watch?v=jFobAI7V1HU.

## కోచ్ కూర్పు
రైలు నంబరు 22183 కోచ్ కూర్పు క్రింద విధముగా ఉంటుంది:




## మూలాలు

*
*
*
*
*
*
*
*https://web.archive.org/web/20140826120435/http://thehitavada.com/news-details/double-decker-train-to-continue-plying-between-habibganj-and-indore

## బయటి లింకులు
*
*
*

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు డబుల్ డెక్కర్ ఎక్స్‌ప్రెస్ రైళ్ళు
వర్గం:పశ్చిమ మధ్య రైల్వే జోన్
వర్గం:పశ్చిమ మధ్య రైల్వే సూపర్‌ఫాస్ట్ ఎక్స్‌ప్రెస్ రైళ్ళు
వర్గం:మధ్య ప్రదేశ్ రైలు రవాణా
దామెర్ల (అయోమయ నివృత్తి)

"దామెర్ల" ప్రకాశం జిల్లా కొమరోలు మండలానికి చెందిన గ్రామం.

----
*దామెర్ల* తెలుగువారిలో కొందరి ఇంటిపేరు.

* కెనడాలోని ఒంటారియో రాష్ట్ర ఆరోగ్యమంత్రి దీపిక దామెర్ల.
* దామెర్ల రామారావు - ప్రముఖ చిత్రకారుడు.
పింజల సుబ్బారావు

**పింజల సుబ్బారావు** ప్రసిద్ధి చెందిన చలనచిత్ర నిర్మాత. ఇతని స్వస్థలం మచిలీపట్నం.
thumb|సీతారామ వనవాసము

## సినిమారంగం
1957లో ఇతడు సినిమాలలో నటించాలని మద్రాసు చేరుకున్నాడు. ఐదేళ్లపాటు పలు చిత్రాలలో చిన్నచిన్న వేషాలు వేశాడు. ఆ తర్వాత శ్రీకృష్ణా ఫిలిమ్స్ సంస్థలో ప్రొడక్షన్ అసిస్టెంట్‌గా చేరి రామాంజనేయ యుద్ధం, సతీ సుకన్య చిత్రాలకు పనిచేశాడు. తరువాత కొంతకాలం చిత్రాల క్రయవిక్రయాది వ్యాపారాలు చేశాడు. పిమ్మట చలనచిత్ర నిర్మాణరంగంలో ప్రవేశించాడు.

ఇతడు నిర్మించిన సినిమాలు:
# రాజద్రోహి 
# హంతకులొస్తున్నారు జాగర్త
# రణభేరి
# పేదరాశి పెద్దమ్మ కథ
# లక్ష్మీ కటాక్షం
# సుగుణసుందరి కథ
# విక్రమార్క విజయం
# రౌడీలకు రౌడీలు
# పిల్లా? పిడుగా?
# సీతాకళ్యాణం
# సీతారామ వనవాసం
# అడవి మనుషులు
# లక్ష్మీపూజ
# మహాశక్తి
# త్రిలోక సుందరి
# రాణీ ఔర్ జాని (హిందీ)
# యే రిస్తీ నా తుహై (హిందీ)

## మూలాలు

వర్గం:తెలుగు సినిమా నిర్మాతలు
ఎస్.డి.లాల్

**ఎస్.డి.లాల్ (1931 మే 8 - 1993 ఫిబ్రవరి 2)**  తెలుగు చలనచిత్ర దర్శకుడు. నిర్మాత. అతని పెరు సయ్యద్ లాల్. అతను Sd.లాల్ గా సంతకం చేసేవారు. కానీ సినిమాలలో అతని పేరును ఎస్.డి.లాల్ గా ప్రచురిస్తారు. అతని తమ్ముడు సయ్యద్ సాహిద్ లాల్ కూడా అసిస్టెంట్ కెమేరామన్ గా పనిచేసేవాడు. అతని మాతృ భాష ఉర్దూ అయినా తెలుగు, ఆంగ్ల భాషలలో పండితుడు. అతను తెలుగు, ఆంగ్ల భాషలలో అనేక నవలలు, గ్రంథాలను అధ్యయనం చేసాడు.      

## జీవిత విశేషాలు
అతను 1931 మే 8న జన్మించాడు. 1949లో చిత్రపరిశ్రమలోకి ప్రవేశించాడు. దర్శకుడికి కావలసిన అన్నిరంగాలలోను శిక్షణ పొంది పరిణితి చెంది 1958లో అపూర్వ సహస్ర శిరచ్ఛేద అపూర్వ చింతామణి సినిమాకు దర్శకునిగా మొదటి చిత్రంతో ప్రారంభించాడు. అతను విఠలాచార్యతో సహదర్శకునిగా 9 చిత్రాలలో పనిచేసాడు. 

అతని మొదటి చిత్రం 1960లో సహస్ర శిరచ్ఛేద అపూర్వ చింతామణి . తరువాత అతను  అనేక విజయవంతమైన చిత్రాలకు దర్శకత్వం వహించాడు.  వాటిలో ఎక్కువ భాగం ఎన్.టి. రామారావు నటించిన చిత్రాలు. చెన్నై ఫిల్మ్‌ టౌన్,  కోడంబాక్కంలో దర్శకులు, ఇతర సాంకేతిక నిపుణుల కోసం ఒక కాలనీని నిర్మించడంలో ఆయన చేసిన కృషిని  పరిశ్రమల వర్గాలు అతనిని ఎక్కువగా గుర్తుంచుకుంటారు. మోడరన్ థియేటర్స్‌తో పనిచేసిన సమయంలో అతను కంపెనీ భాగస్వాములలో ఒకరైన రాజారాంతో సంప్రదింపులు జరిపాడు. రాజారాం తరువాత అప్పటి డి ఎం కె ప్రభుత్వంలో మంత్రి అయ్యాడు. లాల్ అతనిని కలుసుకున్నాడు.  దర్శకులకు హౌసింగ్ కాలనీ అవసరమని అతనికి వివరించాడు. ఫలితంగా  ప్రస్తుత రాజారామ్ డైరెక్టర్స్ కాలనీలో ఇప్పటికీ చాలా మంది చలనచిత్ర దర్శకులు ఉన్నారు.

అతను దర్శకత్వం వహించిన చిత్రాలు అనేకమైన వాటికి సి.నారాయణరెడ్డి పాటల రచయితగా ఉన్నాడు. ఎన్నెన్నో ఖవ్వాలీలకు సినారె తో పాటు లాల్  సరికొత్త రూపకల్పన చేసాడు. 

## వ్యక్తిగత జీవితం
ఎస్.డి. లాల్ కుమారుడు ఎస్.డి. మీర్  సినిమాటోగ్రాఫర్.  టెలివిజన్ సీరియల్స్ కు దర్శకుడు. మీర్ పూర్వ నటులు నాగభూషణం,  రక్తకన్నీరు సీత దంపతుల కుమార్తె భువనేశ్వరిని వివాహం చేసుకున్నాడు. వారి పెద్ద కుమారుడు అబిద్ భూషణ్ ఒక నటుడు,  క్రైమ్ సీరియల్, రియల్ డిటెక్టివ్స్‌లో నాచికేత్ పాత్ర పోషిస్తున్నాడు. అతని  చిన్న కుమారుడు ఆసిఫ్ భూషణ్ విజువల్ ఎఫెక్ట్స్ నిపుణుడు. 

లాల్  చిన్న కుమారుడు ఎస్. డి. జాన్ ఒక ప్రముఖ సినిమాటోగ్రాఫర్. అతను నటి హేమ ను వివాహం చేసుకున్నాడు.  

## సినిమాల జాబితా
### తెలుగు
# సహస్ర శిరచ్ఛేద అపూర్వ చింతామణి (1960)
# భీమాంజనేయ యుద్ధం (1966)
# మొనగాళ్ళకు మొనగాడు (1966)
# హంతకులొస్తున్నారు జాగర్త (1966)
# నిండు మనసులు (1967)
# నేనే మొనగాణ్ణి (1968)
# భలే మాష్టారు (1969)
# నిప్పులాంటి మనిషి (1974)
# అన్నదమ్ముల అనుబంధం (1975)
# నా పేరే భగవాన్ (1976)
# నేరం నాదికాదు – ఆకలిది (1976)
# మగాడు (1976)
# నిండు మనిషి (1978)
# ముగ్గురూ ముగ్గురే (1978)
# రాజపుత్ర రహస్యము (1978)
# లాయర్ విశ్వనాథ్ (1978)
# అందడు ఆగడు (1979)
# నకిలీ మనిషి (1980)
# పటాలం పాండు (1981)
### తమిళం
# అంతఃపుర మర్మం (1981)
## మూలాలు

## బయటి లంకెలు
* 
* A TRIBUTE to Mr SD LAL
వర్గం:తెలుగు సినిమా దర్శకులు
వర్గం:1931 జననాలు
వర్గం:1993 మరణాలు
హంతకులొస్తున్నారు జాగర్త

**హంతకులొస్తున్నారు జాగర్త** 1966, ఆగస్టు 6న విడుదలైయింది.. పి. ఎస్. ఆర్ . పిక్చర్స్ పతాకంపై పింజల సుబ్బారావు నిర్మించిన ఈ చిత్రంలో  గుమ్మడి వెంకటేశ్వరరావు, అంజలీదేవి , రామకృష్ణ , గీతాంజలి, చలం నటించారు. ఎస్. డి లాల్ దర్శకత్వం వహించిన ఈ చిత్రానికి సంగీతం విజయా కృష్ణమూర్తి అందించారు.

## నటీనటులు
* గుమ్మడి వెంకటేశ్వరరావు - రఘురామయ్య
* అంజలీదేవి - సావిత్రి
* బి.పద్మనాభం - పట్టాభిరామయ్య
* చలం - మురళి
* గీతాంజలి - జయ
* బాలకృష్ణ - బట్లర్
* సురభి బాలసరస్వతి - పాలమనిషి
* రామకృష్ణ - పోలీసు ఇన్‌స్పెక్టర్
* ఉదయ్‌కుమార్ - హంతకుడు
* ప్రభాకరరెడ్డి - హంతకుడు
* త్యాగరాజు - హంతకుడు
* మాలి - హంతకుడు

## కథ
ఒక హత్య చేసినందుకుగాను పోలీసులు నలుగురు హంతకులను పట్టుకొని జైలులో ఉంచారు. రఘురామయ్య అనే పెద్దమనిషి ఆచూకీ ఇవ్వడం మూలంగానే పోలీసులు తమను పట్టుకోవటం జరిగిందని ఆ హంతకులు అభిప్రాయపడ్డారు. అదీగాక హతుడైన వ్యక్తి కుమారుడు కళ్లు పోయి ఆస్పత్రిలో ఉన్నాడు. ఆ పిల్లవాణ్ణీ, రఘురామయ్యను హతమారిస్తే తమకు వ్యతిరేకంగా సాక్ష్యం చెప్పేవారు ఉండరని భావించి ఆ నలుగురు హంతకులు జైలు నుంచి తప్పించుకొని బయటికి వచ్చారు. రఘురామయ్య ఇంటిలోకి ప్రవేశించారు. ఆ సమయంలో రఘురామయ్య ఇంటిలో లేడు. చావు బతుకులలో ఉన్న మామగారిని చూడటానికి హైదరాబదు వెళ్లాడు. రఘురామయ్య తిరిగి వచ్చేవరకూ తామక్కడే ఉంటామనీ, తమ ఉనికి ఎవ్వరికీ తెలియనివ్వకూడదనీ రఘురామయ్య భార్య సావిత్రిని, తమ్ముడు మురళిని, చెల్లెలు జయను హంతకులు నిర్భందంలో ఉంచారు. హైదరాబాదు నుండి తిరిగి వచ్చిన రఘురామయ్యను హంతకులు ఎదుర్కొన్నారు. నాలుగు రోజులు ఆ ఇంటిలో ప్రత్యక్షనరకమే తాండవించింది. చివరకు దుండగులు తమ పగకు తామే బలి అయ్యారు. రఘురామయ్య కుటుంబం బ్రతికి బయట పడింది. 

## సాంకేతిక వర్గం

* దర్శకుడు: ఎస్.డి.లాల్ 
* మాటలు: మహారధి 
* సంగీతం: విజయా కృష్ణమూర్తి 
* పాటలు: సింగిరెడ్డి నారాయణరెడ్డి 
* నేపథ్య గానం: ఘంటసాల వెంకటేశ్వరరావు, పులపాక సుశీల 
* ఛాయ గ్రహణం: ఎస్.ఎస్.లాల్ 
* కళ: సోమనాథ్ 
* పంపిణీదారులు: అపరాజిత ఫిలింస్ 
* నిర్మాత: పింజల సుబ్బారావు 
* నిర్మాణ సంస్థ: పి.ఎస్. ఆర్.పిక్చర్స్ 
* విడుదల:06:08:1966.

## పాటలు
*  అమ్మాయీ ఓ అమ్మాయీ నువ్వు గమ్మత్తుగా ఇటు రావాలి - ఘంటసాల, రచన: సి నారాయణ రెడ్డి 
*  తీయగ పాడే గీతంలో తెలియని వేదన ఏముందొ - పి. సుశీల, రచన: సి నారాయణ రెడ్డి 
*  దిగిరావయ్యా ఓ దేవ నింగిని దాటే కొండకొనలో నిండుగా - పి సుశీల, రచన: సి నారాయణ రెడ్డి 
*  పల్లవించిన భావాలు పరిమళించెను ఈనాడు - పి. సుశీల, రచన: సి నారాయణ రెడ్డి 
*  పాలవంటి బ్రతుకులందు ..దిగి రావయ్యా ఓ దేవా - ఘంటసాల,పి. సుశీల, రచన: సి నారాయణ రెడ్డి 
*  మా చల్లని ఇల్లు మమతల పుట్టిల్లు మాయింటను - పి. సుశీల, రచన: సి నారాయణ రెడ్డి 

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:రావి కొండలరావు నటించిన సినిమాలు
వర్గం:గుమ్మడి నటించిన సినిమాలు
బుక్కపట్నం రాఘవాచార్యులు

**<big>బుక్కవట్నం రాఘవాచార్యులు</big>**  కృష్ణా జిల్లా, పామర్రు మండలం,ఉరుటూరు గ్రామంలో జన్మించాడు. ఇతడు పాశ్చాత్య నాటకాలను క్షుణ్ణంగా చదువుకున్న నాటక కళాకోవిదుడు. సంస్కృతం, తెలుగు, ఆంగ్ల సాహిత్యాలను కూలంకషంగా చదివాడు. ఇతని ఆశయాలకు అనుగుణంగా స్వప్న **వాసవదత్త**, **రాధాకృష్ణ**, **వేణీ సంహారం** మొదలైన నాటకాలను ఆడించి ఆంధ్రదేశంలో అనేకమంది కళావేత్తల ప్రశంసలు అందుకున్నాడు.
## నాటకరంగంలో శిక్షణ
జీవితమంతా నాటక సమాజాలలోనే గడిపి అనేక మంది నటులకూ, ప్రయోక్తలకూ శిక్షణ ఇవ్వడంలోనే ఇతని కాలమంతా గడిచిపోయింది. నటునిలో ఏమాత్రం నిపుణత్వం ఉన్నా ఆ నటుడిని రత్నంలా తయారు చేసేవాడు. ఇతను బందరు రామమోహన్ థియేటరులోను, ఇండియన్ డ్రమెటక్ కంపెనీలోను, బాల భారత సంఘంలోను, మైలవరం బాలభారతీ నాటక సమాజంలోనూ నాట్యాచార్యులుగా ఉండి అనేక నాటకాలకు దర్శకత్వం వహించి, ఆనేకమంది నటులను తరిఫీదు చేశాడు. ఇతని శిష్యులలో డి.వి.సుబ్బారావు, పారుపల్లి సుబ్బారావు, జొన్నవిత్తుల శేషగిరిరావు, అద్దంకి శ్రీరామమూర్తి, పంచాంగం రామానుజాచార్యులు, గూడపాటి నరసింహారావు నాయుడు (గురజ నాయుడు), ఉప్పులూరి సంజీవరావు, తుంగల చలపతిరావు మొదలైన ఉద్దండులు ఉన్నారు.

ఎన్ని నాటక సమాజాలలో పనిచేసినా, ఎంతమంది నటులకు శిక్షణ ఇచ్చినా ఇతనికి ఏమాత్రం తృప్తి కలగలేదు. ఆనాటి నాటక కళావైఖరులు ఇతనికి ఏమాత్రం నచ్చలేదు. ఉద్దృతంగా సాగిన ఔత్సాహిక నాటక రంగ ఆదర్శాలు వృత్తినాటక సమూజాల స్థాయికి దిగజారడంతో విసుగెత్తి వేసారి పోయాడు. దానితో 1924 ప్రాంతంలో 'భరతముని బృందం' అనే పేరున విజయవాడలో ఒక నాటక కళాశాలను స్థాపించి ఎంతో మంది నటులకు, నాటక ప్రయోక్తలకు ఆదర్శంగా శాస్త్రీయ దృష్టితో శిక్షణ ఇచ్చాడు. ఇతనికి చేదోఁడు వాదోడుగా ఉండి గూడవల్లి రామబ్రహ్మం కూడా దోహదంచేశాడు. ఈ శిక్షణాలయం అజరామరంగా నడిచింది. ఆంధ్రదేశంలోనే కాక భారత దేశంలోనే ప్రప్రథమంగా నాటక విద్యాలయం స్థాపించిన ఘనత ఇతనికే దక్కింది. ఒక్కడే ఎంతో పట్టుదలతో నాటక విద్యాలయాన్ని కొంత కాలం నడిపాడు కానీ ఎటువంటకి ఆదరణా లేకపోవడంతో ఆ నాట్య విద్యాలయాన్ని మూసివేశాడు.

## రచనలు
నాటి ప్రదర్శనలనూ, వెరితలలు వేసిన నటుల నటనా విధానాలనూ దుయ్యబడుతూ **సంగీత ఇంద్రసభ** అనే ప్రహసనాన్ని రచించాడు. విమర్శనాత్మకమైన వాటి నాటక వైఖరులను చిత్రించిన ప్రప్రథమ నాటకం ఇదే. అంతేకాక నాటకరంగంలోని ప్రదర్శన ప్రయోగానికి కొవలసిన అన్ని సూత్రాలనూ వివరించే **నాటక దీపిక** గ్రంథాన్ని రచించాడు.  అంతటితో ఊరుకోక గూడవల్లి రామబ్రహ్మంగారి "ప్రజామిత్ర" పత్రికలో నాటక కళోద్ధరణకు కావలసిన అన్ని మార్గాలనూ వివరిస్తూ అనేక వ్యాసాలు వాశాడు. భరత నాట్య శాస్త్రంలోని శాస్త్రీయమెన సూత్రాలన్నింటినీ నేటి నాటకరంగానికి అన్వయించాలని ఇతని అభిమతం. పైన పేర్కొన్నవే కాకుండా **పెరుగుముంత**,  **సతీ మారేడు** అనే ప్రహసనాలను, **చొక్కామీళ,** **ధనమా? - గుణమా?**, **కరుణ**, **మూడు ముళ్ల ముచ్చట**, **మీరాబాయి**, **చిత్ర రథ వీధి**, **భలే చింతామణి** మొదలైన నాటకాలను వ్రాశాడు.
## సినిమా రంగం
ఇతడు నాటకరంగంలోనే కాక సినిమా రంగంలో కూడా ప్రవేశించి శ్రీకృష్ణ లీలలు, బాలయోగిని సినిమాలకు మాటలు, పాటలు వ్రాశాడు. నటులకు శిక్షణ ఇచ్చాడు.
## మూలాలు

వర్గం:తెలుగు నాటక రచయితలు
వర్గం:తెలుగు నాటకరంగం
వర్గం:కృష్ణా జిల్లా నాటక ప్రయోక్తలు
వర్గం:కృష్ణా జిల్లా నాటక రచయితలు
నండూరి పార్థసారథి

**నండూరి పార్థసారథి** (1939, జూలై 31 - 2024 జూన్ 14) సుప్రసిద్ధ పాత్రికేయుడు, రచయిత.

## జీవిత విశేషాలు
ఇతడు 1939, జూలై 31న కృష్ణాజిల్లా, బాపులపాడు మండలం, ఆరుగొలను గ్రామంలో జన్మించాడు. "నరావతారం", "విశ్వరూపం" మొదలైన రచనల ద్వారా ప్రసిద్ధుడైన నండూరి రామమోహనరావు ఇతనికి అన్న.  విజయవాడలో ఇంటర్మీడియట్, హైదరాబాద్ లో బి.ఎ., తిరుపతి శ్రీ వేంకటేశ్వర విశ్వవిద్యాలయం నుండి ఎం.ఎ. చదివాడు. 1959లో ఆంధ్రప్రభ దినపత్రికలో పాత్రికేయుడిగా ఉద్యోగంలో చేరాడు. 1996వరకు ఆంధ్రప్రభ దినపత్రిక, ఆంధ్రప్రభ వారపత్రికలలో పనిచేశాడు. నీలంరాజు వేంకటశేషయ్య, శార్వరి, గొల్లపూడి మారుతీరావు, విద్వాన్ విశ్వం మొదలైన వారితో కలిసి పనిచేశాడు. గుంటూరు శేషేంద్రశర్మ ఇతని మిత్రుడు. ఇతని మొదటి కథ 1957లో ప్రచురితమైంది. అప్పటి నుండి వివిధ పత్రికలలో అనేక కథలు, గల్పికలు, ధారవాహిక నవలలు, సంగీత, నాటక, సాహిత్య రంగాలపై వందల కొద్దీ వ్యాసాలు, సమీక్షలు ప్రకటించాడు. 2000 నుండి 2009 వరకు రసమయి అనే సాంస్కృతిక మాసపత్రికను స్వీయ సంపాదకత్వంలో  ప్రచురించాడు. 1992లో  హాస్యరచనకు గాను, 2002లో పత్రికారంగంలో చేసిన కృషికిగాను  తెలుగు విశ్వవిద్యాలయం ఇతడికి పురస్కారాలను అందజేసింది.

## రచనలు
# రాంబాబు డైరీ (మూడు భాగాలు)
# శిఖరాలు - సరిహద్దులు
# సాహిత్య హింసావలోకనం
# పిబరే హ్యుమరసం
# స్వరార్ణవం
# కార్ఖానాఖ్యానము
# అయోమయరాజ్యం
# శ్రీకృష్ణకథామృతం

## మరణం
84 ఏళ్ల నండూరి పార్థసారథి మెదడుకు సంబంధించిన సమస్యకు హైదరాబాదు నగరంలోని ఓ ఆస్పత్రిలో చికిత్స పొందుతూ 2024 జూన్ 14న తుదిశ్వాస విడిచాడు. ఆయనకు భార్య సువర్చలా దేవి, కుమారుడు మధు సారథి ఉన్నారు.

## మూలాలు


వర్గం:1939 జననాలు
వర్గం:పాత్రికేయులు
వర్గం:తెలుగు రచయితలు
వర్గం:హాస్య రచయితలు
వర్గం:సంపాదకులు
వర్గం:2024 మరణాలు
ఇండియన్ ఇన్‌స్టిట్యూట్ ఆఫ్ టెక్నాలజీ తిరుపతి

**ఇండియన్ ఇన్‌స్టిట్యూట్ ఆఫ్ టెక్నాలజీ తిరుపతి** (**ఐఐటి తిరుపతి**), ఆంధ్ర ప్రదేశ్ రాష్ట్రంలోని తిరుపతిలో ఏర్పరచబడిన స్వయంప్రతిపత్తి కలిగిన సాంకేతిక విద్యాసంస్థ. భారతదేశం ప్రభుత్వం చేత జాతీయ ప్రాధాన్యతా సంస్థగా గుర్తింపు పొందినది. తిరుపతి నగరంలోని చదలవాడ నగర్ లో ఉన్న కృష్ణతేజ విద్యాసంస్థలలో ఉన్న తాత్కాలిక ప్రాంగణంలో, 2015 ఆగస్టు 5 నుండి తన కార్యకలాపాలను ప్రారంభించింది. 2015-16 విద్యాసంవత్సరంలో, సివిల్, కంప్యూటర్, ఎలక్ట్రికల్, మెకానికల్ ఇంజనీరింగు విద్యలలో 30 సీట్లతో బి.టెక్ కోర్సులను చేపట్టింది.

**ఐఐటి తిరుపతి**, ఇండియన్‌ ఇన్‌స్టిట్యూట్‌ ఆఫ్‌ టెక్నాలజీ మద్రాస్‌ పర్యవేక్షణలో ఉంది. ఈ పర్యవేక్షణ ప్రణాళికలో భాగంగా, ఐఐటి మద్రాస్ నుండి అధ్యాపకుల బృందం, **ఐఐటి తిరుపతి**లో విద్యాబోధన సాగిస్తుంది.

## ప్రాంగణం
ఐఐటి-తిరుపతి శాశ్వత ఆవరణ రేణిగుంట, శ్రీకాళహస్తి మధ్యనున్న ఏర్పేడులో 532 ఎకరాలలో ఏర్పాటు చేయబడింది. విద్యార్థులకు కావాల్సిన మౌలిక వసతులు, విద్యాభ్యాసానికి అవసరమైన తరగతి గదులు, పరిశోధనాశాలలు, క్రీడా ప్రాంగణాలు అన్ని ప్రస్తుతానికి ఏర్పరచబడినవి. నూతన బోధనా భవనాల నిర్మాణం వేగవంతంగా కొనసాగుతుంది. సమీపంలోని తిరుపతి విమానాశ్రయం కూడా అంతర్జాతీయ విమానాశ్రయం కాబోతున్నది.

## విద్య
**ఐఐటి-తిరుపతి** లో జాతీయస్థాయిలో జరిగే ఐఐటీ సంయుక్త ప్రవేశ పరీక్ష (IIT-JEE) ద్వారా విద్యార్థులు, 10+2 అనంతరం చేరతారు. **ఐఐటి తిరుపతి** 4 ఇంజనీరింగ్ కోర్సులను అందిస్తుంది.

* కంప్యూటర్ సైన్స్ & ఇంజనీరింగ్
* సివిల్ ఇంజనీరింగ్
* కెమికల్ ఇంజనీరింగ్ 
* ఎలెక్ట్రికల్ ఇంజనీరింగ్
* మెకానికల్ ఇంజనీరింగ్

## మూలాలు

వర్గం:ఇండియన్‌ ఇన్‌స్టిట్యూట్‌ ఆఫ్‌ టెక్నాలజీ
జాతీయ ప్రాధాన్యతా విద్యాసంస్థల జాబితా

**జాతీయ ప్రాధాన్యతా విద్యాసంస్థ** అనేది, భారతీయ ప్రభుత్వవిద్యాసంస్థలకి భారత ప్రభుత్వం ఇచ్చే హోదా. విద్యార్థులను అత్యున్నత సామర్థ్యం, దక్షత కలిగిన వ్యక్తులుగా తీర్చిదిద్ది, దేశం అభివృద్ధిలో గణనీయమైన పాత్రని పోషించే సంస్థలకు ఈ హోదా కల్పిస్తుంది. **జాతీయ ప్రాధాన్యతా విద్యాసంస్థ** ప్రత్యేక గుర్తింపు కలిగి ఉండటమే కాక, భారత ప్రభుత్వం ప్రత్యేక నిధులు కేటాయిస్తుంది. కేంద్ర మానవవనరుల అభివృద్ధి శాఖ 74 సంస్థలను, **జాతీయ ప్రాధాన్యతా విద్యాసంస్థ**లుగా పేర్కొంది..

## మూలాలు

## వెలుపలి లంకెలు

వర్గం:జాబితాలు
వర్గం:విద్యా సంస్థలు
వర్గం:సంస్థలు
లైకా

**లైకా** (1954 - 1957 నవంబరు 3) అనేది ఒక సోవియట్ యూనియన్ స్పేస్ కుక్క, ఇది అంతరిక్షానికి చేరిన మొదటి జంతువులలో ఒకటి, భూకక్ష్యకు చేరిన మొదటి జంతువు. లైకా మాస్కో నగరంలో విచ్చలవిడిగా తిరుగుతున్న ఒక ఊరకుక్క.  దీనిని రష్యా వారు స్పుత్నిక్ 2 ఉపగ్రహం ద్వారా అంతరిక్షంలోకి పంపేందుకు ఎంపిక చేసి, దానిని ఆ ఉపగ్రహంలో ఉంచి 1957 నవంబరు 3 న బాహ్య అంతరిక్షంలోకి ప్రయోగించారు. దానితో లైకా ప్రాణముండగా అంతరిక్షంలోకి ప్రవేశించిన జీవిగా చరిత్ర కెక్కింది.

ఈ ప్రయోగం జీవం ఉన్న ప్రయాణికుని కక్ష్యలోకి ప్రవేశపెట్టవచ్చని, అతను సూక్ష్మ గురుత్వాకర్షణను తట్టుకోగలడనే లక్ష్యాన్ని నిరూపించింది. అంతేకాక ఈ ప్రయోగం మానవ అంతరిక్ష మార్గాన్ని సుగమం చేసింది, అంతరిక్షయాన వాతావరణాలలో ప్రాణుల స్పందనలు ఎలా ఉంటాయనే మొదటి డేటాను శాస్త్రవేత్తలకు అందించింది. భూకక్ష్యకు చేరిన లైకా అధిక వేడి కారణంగా కొన్ని గంటలలోనే మరణించింది, బహుశా దానికి కారణం పేలోడ్ నుండి వేరుపడవలసిన కేంద్ర R-7 సస్టెయినర్ యొక్క వైఫల్యం అయిండవచ్చు.

లైకా ఎప్పుడు చనిపోయింది, ఎలా చనిపోయింది అనే అసలు విషయం 2002 వరకు బయటి ప్రపంచానికి తెలియదు. దానికి బదులుగా సోవియట్ ప్రభుత్వం ఆక్సిజన్ అయిపోవడం వలన లైకా ఆరోవ రోజున మరణించిందని విస్తృతంగా ప్రచారం చేసింది. కాని లైకా ప్రాణవాయువు తగ్గడానికి ముందే మరణించింది. రష్యా వారు రహస్యంగా ఉంచిన ఈ రహస్యం 2002 లో బట్టబయలయ్యింది.

2008 ఏప్రిల్ 11 న, రష్యన్ అధికారులు లైకాకు ఒక స్మారకాన్ని ఆవిష్కరించారు.
## మూలాలు

వర్గం:అంతరిక్ష కార్యక్రమాలు
గాంధారి మైసమ్మ దేవాలయం

**గాంధారి మైసమ్మ దేవాలయం **
తెలంగాణ రాష్ట్రం  మంచిర్యాల జిల్లా  మందమర్రి మండలంలోని 
బొక్కల గుట్ల
గ్రామానికి సమీపంలో  400 సంవత్సరాల చరిత్ర కలిగిన 
గొండు రాజుల కాలం నాటి  దేవాలయం.

**మైసమ్మ ** దక్షిణ భారతదేశంలో కొలువబడుతున్న హిందూ దేవత. ఈ దేవతను మరాఠీలో "మెసాయి" అని పిలుస్తారు. ఆమెను ముఖ్యంగా దక్షిణ భారతదేశంలో పూజిస్తారు. ఈ దేవతను తెలంగాణ, కర్ణాటక, మహారాష్ట్ర రాష్ట్రాలలోని గ్రామీణ ప్రాంతాల్లోని ప్రజలు ఎక్కువగా ఆరాధిస్తారు. ఈ దేవతను కొలిస్తే ఆటలమ్మ, మశూచి వ్యాధుల నివారణ జరుగుతుందని ప్రజల విశ్వాసం.

దక్షిణ భారత రాష్ట్రం తెలంగాణలోని మంచిర్యాల జిల్లాలోని మందమరి మండలంలో బొక్కలగుట్ట సమీపంలో ఉన్న గాంధారి కోటలో గాంధారి మైసమ్మ జాతర ప్రతి 2 సంవత్సరాలకు జరుపుతారు.

## ఇవి కూడా చూడండి
* కట్ట మైసమ్మ దేవాలయం
* తాటికుంట మైసమ్మ ఆలయం
* మైసిగండి మైసమ్మ మందిరం 
కడ్తాల్ ఆమనగల్ మండలం మైసిగండి గ్రామంలో ఉంది.[1] మైసిగండి శ్రీశైలం హైదరాబాదు రహదారి పక్కన ఉన్న ఒక చిన్న గ్రామం.[2] మైసమ్మ దేవాలయం (మహాకాళి దేవి యొక్క స్థానిక పేరు) మైసిగండి గ్రామ శివారులో ఉంది. ఇది తెలంగాణలో మహంకాళి యొక్క ముఖ్యమైన, వేగంగా అభివృద్ధి చెందుతున్న ఆలయం. ఇది స్థానిక బంజారా ప్రజల సాంస్కృతిక, పౌరాణిక భావాలను ప్రతిబింబిస్తుంది..

మైసిగండి మైసమ్మ విగ్రహం దాదాపు 20 అడుగుల పొడవు ఉంటుంది, గోపురం కూడా చాలా పెద్దది, అన్ని దక్షిణ భారత దేవాలయాల కంటే భిన్నంగా ఉంటుంది; అది ఎగువన తెరిచి ఉంటుంది. పురాణాల ప్రకారం, ఆలయ ప్రధాన దేవత ఆలయం పైభాగంలో తెరవబడి ఉండాలి.[3] ఈ ఆలయ పూజారులు బంజారా లేదా లంబాడా కులానికి చెందినవారు. వారాంతాల్లో, ఆలయ పరిసరాలు పర్యాటకులు, భక్తులతో, ముఖ్యంగా బోనాలు, "జాతర" (జాతర) సమయంలో పండుగ రూపాన్ని పొందుతాయి.[2]

ఈ ఆలయం హైదరాబాద్ నుండి శ్రీశైలం వైపు 66 కి.మీ దూరంలో ఉంది. మహాకాళిని శక్తివంతమైన దేవతగా భావిస్తారు, ఆమె భక్తుల కోరికలను తీరుస్తుందని స్థానికులు భావిస్తారు. మైసిగండి మైసమ్మ ఆలయానికి ప్రపంచం నలుమూలల నుండి, ముఖ్యంగా హైదరాబాద్ నుండి భక్తులు, పర్యాటకులు[1] పెరుగుతున్నారు. ఆలయ పరిసరాల్లో వారాంతపు పార్టీలు జరుగుతాయి; ప్రజలు తమ కోరికలు నెరవేరిన తర్వాత "బోనం" (దేవతకు ఆహార నైవేద్యాలు) సమర్పిస్తారు.

ఆలయం వెనుక భాగంలో, శ్రీరాముడు, ఆంజనేయుడు, శివుడు వంటి అనేక ఆలయాలు కూడా చూడవచ్చు. చాలా పెద్ద "కోనేరు" (మెట్లతో కూడిన రాతి ముఖం గల ట్యాంక్) కూడా సందర్శించడానికి మంచి ప్రదేశం.

## మూలాలు

## ఇతర లింకులు
* మైసమ్మ చరిత్ర యూట్యూబ్ లో

వర్గం:హిందూ దేవతలు
రేవా - జబల్పూర్ ఇంటర్‌సిటీ ఎక్స్‌ప్రెస్

**రేవా - జబల్పూర్ ఇంటర్‌సిటీ ఎక్స్‌ప్రెస్** భారతీయ రైల్వేలులో ఒక ఎక్స్‌ప్రెస్ రైలు. ఈ రైలు రేవా రైల్వే స్టేషను, జబల్పూర్ రైల్వే స్టేషను మధ్య నడుస్తుంది,
## సంఖ్య, నామకరణం
* రైలు నంబరు: 11452 రేవా - జబల్పూర్ ఇంటర్‌సిటీ ఎక్స్‌ప్రెస్
* రైలు నంబరు: 11451 జబల్పూర్ - రేవా ఇంటర్‌సిటీ ఎక్స్‌ప్రెస్
**ఇంటర్‌సిటీ ఎక్స్‌ప్రెస్** అనగా భారతీయ రైల్వేలు లోని ఇంటర్‌సిటీ ఎక్స్‌ప్రెస్ రైళ్ళ యందు చైర్ కారు (కుర్చీ కారు) తరగతి సేవలు అందుబాటులో ఉంటాయి అని అర్థం సూచిస్తుంది.

## జోను, డివిజను
ఈ ఇంటర్‌సిటీ ఎక్స్‌ప్రెస్ రైలు భారతీయ రైల్వేలు లోని పశ్చిమ మధ్య రైల్వే జోన్ పరిధిలోకి వస్తుంది. రైలు సంఖ్య : రైలు నంబరు: 11452, తరచుదనం (ఫ్రీక్వెన్సీ) :
ఈ రైలు వారానికి ఏడు రోజులు నడుస్తుంది. విరామములు : 8, ప్రయాణ సమయము : సుమారుగా గం. 4.25 ని.లు, బయలుదేరు సమయము : గం. 06:00 ని.లు., చేరుకొను సమయము : గం. 10.25 ని.లు, దూరము : సుమారుగా 239 కి.మీ., వేగము : సుమారుగా 54 కి.మీ./గంట, తిరుగు ప్రయాణము రైలు సంఖ్య : రైలు నంబరు: 11451 జబల్పూర్ - రేవా ఇంటర్‌సిటీ ఎక్స్‌ప్రెస్

## మూలాలు

## బయటి లింకులు
*https://web.archive.org/web/20140601030217/http://www.indianrail.gov.in/

 

వర్గం:మధ్య ప్రదేశ్ రైలు రవాణా
వర్గం:బిలాస్పూర్ రవాణా
వర్గం:జబల్పూర్ రవాణా
వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు ప్రయాణీకుల రైళ్లు
వర్గం:పశ్చిమ మధ్య రైల్వే ఎక్స్‌ప్రెస్ రైళ్లు
వర్గం:పశ్చిమ మధ్య రైల్వే జోన్
వర్గం:భారతీయ రైల్వేలు ఇంటర్‌సిటీ ఎక్స్‌ప్రెస్ రైళ్లు
కె. విజయానంద్

**కావేటి విజయానంద్** ఆంధ్రప్రదేశ్ కేడర్ కు చెందిన ఐ.ఎ ఎస్ అధికారి. ఆయన 1992లో ఆదిలాబాదు జిల్లా కలెక్టరుగా తన ఉద్యోగ జీవితాన్ని ప్రారంభించారు. ఆయన ఎ.పి.జెన్‌కోకు మానేజింగ్ డైరక్టరు, డైరక్టరుగా ఉన్నప్పుడు ఆ సంస్థ ఇండియా పవర్ అవార్డును 2008,2009,2011,  2012 లలో అందుకుంది. ఫెడరేషన్ ఆఫ్ ఆంధ్రప్రదేశ్ ఛాంబర్స్ ఆఫ్ ఛాంబర్స్ ఆఫ్ కామర్స్ అండ్ ఇండస్ట్రీ (FAPCCI) యొక్క 93వ వార్షికోత్సవ ఎక్స్‌లెన్స్ అవార్డు 2009-10 ని పారిశ్రామిక ఉత్పాదకత ప్రావీణ్యతకు గానూ అందుకున్నారు, 2010 లో సుశీల్ కుమార్ షిండే నుండి ధర్మల్ పవర్ స్టేషన్ల పెర్‌ఫార్మెన్స్ (డా. నార్ల తాతారావు థర్మల్ పవర్ స్టేషన్) కొరకు జాతీయ అవార్డును అందుకున్నారు. ఆయన నవంబరు 22 2013 న అప్పటి ఆంధ్రప్రదేశ్ ముఖ్యమంత్రి నల్లారి కిరణ్ కుమార్ రెడ్ది చేతులమీదుగా "సి.ఇ.ఒ ఆఫ్ ద యియర్ (స్టేట్ థెర్మల్) అవార్డు"ను అందుకున్నారు.

## వృత్తి జీవితం
కె. విజయానంద్‌1992 ఐఏఎస్‌ బ్యాచ్‌కి చెందిన ఆయన 1993లో మొదట ఆదిలాబాద్‌ జిల్లాలో అసిస్టెంట్‌ కలెక్టర్‌గా విధుల్లో చేరిన తన ఉద్యోగ జీవితాన్ని ప్రారంభించి 1996లో రంపచోడవరం సబ్‌ కలెక్టర్‌గా, గ్రామీణాభివృద్ధి ప్రాజెక్టు డైరెక్టర్‌గా, 1997-2007 వరకు  రంగారెడ్డి జిల్లా జాయింట్‌ కలెక్టర్‌గా, అనంతరం శ్రీకాకుళం, నల్గొండ జిల్లాల్లో కలెక్టర్‌గా పని చేశాడు. ఆయన రాష్ట్ర విభజన అనంతరం 2016 - 2019 వరకు ఐటీ అండ్‌ ఎలకా్ట్రనిక్స్‌ ముఖ్య కార్యదర్శిగా, 2019 - 2021 వరకు రాష్ట్ర ఎన్నికల ప్రధానాధికారిగా, 2022లో ఆంధ్రప్రదేశ్ జెన్కో చైర్మన్‌గా, 2023లో ఏపీ ట్రాన్స్‌కో చైర్మన్‌, ఎండీగా, ఇంధన శాఖ ప్రత్యేక ప్రధాన కార్యదర్శిగా పని చేశాడు.

కె.విజయానంద్‌ 2024 డిసెంబర్ 29న ఆంధ్రప్రదేశ్ రాష్ట్రప్రభుత్వ ప్రధాన కార్యదర్శిగా  నియమితులయ్యాడు.

## మూలాలు

## ఇతర లింకులు

వర్గం:పౌర సేవకులు
వర్గం:ఐ.ఏ.ఎస్.ఆఫీసర్లు
వర్గం:జన్మస్థలం తెలియని వ్యక్తులు
వర్గం:1965 జననాలు
వర్గం:జీవిస్తున్న ప్రజలు
ఇండోర్ - హజ్రత్ నిజాముద్దీన్ ఇంటర్‌సిటీ సూపర్‌ఫాస్ట్ ఎక్స్‌ప్రెస్

**ఇండోర్ - హజ్రత్ నిజాముద్దీన్ ఇంటర్‌సిటీ సూపర్‌ఫాస్ట్ ఎక్స్‌ప్రెస్** భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది ఇండోర్ రైల్వే స్టేషను, హజ్రత్ నిజాముద్దీన్ రైల్వే స్టేషను మధ్య నడుస్తుంది. ఈ రైలు భారతదేశం యొక్క ISO సర్టిఫికేట్ పొందిన రైలు.
 
## ఆగమనం , నిష్క్రమణం
* రైలు సంఖ్య.12415 రోజువారీ ఇండోర్ నుండి గం. 16.00 ని.లకు బయలుదేరి, మరుసటి రోజు గం. 0540 ని.లకు ఢిల్లీ చేరుకుంటుంది.
* రైలు సంఖ్య.12416 రోజువారీ ఢిల్లీ నుండి గం. 22.15 ని.లకు బయలుదేరి, మరుసటి రోజు గం. 12.00 ని.లకు ఇండోర్ చేరుకుంటుంది.

## రైలు మార్గము , విరామములు
ఈ రైలు ఉజ్జయినీ జంక్షన్ - నగ్డా జంక్షన్, మథుర, గంగాపూర్ సిటీ ద్వారా దాదాపు 13 గంటల కాలములో ఢిల్లీ చేరుకుంటుంది. ఈ రైలు క్రింద సూచించిన ముఖ్యమైన రైల్వే స్టేషనులలో ఆగుతుంది. 
* ఇండోర్ జంక్షన్
* దేవస్
* ఉజ్జయినీ జంక్షన్
* నగ్డా
* కోటా జంక్షన్
* గంగాపూర్ సిటీ
* భరత్పూర్ జంక్షన్
* మథుర
* ఫరీదాబాద్
* హజ్రత్ నిజాముద్దీన్ న్యూఢిల్లీ

## కోచ్ మిశ్రమం
ఈ రైలుకు 24 బోగీలు (కోచ్‌లు) ఉంటాయి:
* 1 ఎసి ఫస్ట్ క్లాస్ (సహితమైన), 2 ఎసి కోచ్ (కలిపి)
* 1 ఎసి టూ టైర్
* 3 ఎసి త్రీ టైర్ బోగీలు (కోచ్‌లు) 
* 13 స్లీపర్ బోగీలు (కోచ్‌లు) 
* 4 జనరల్ బోగీలు (కోచ్‌లు) 
* 2 బ్రేక్, (కం) సామాను / పార్సెల్ వాన్ 
## సగటు వేగం , తరచుదనం (ఫ్రీక్వెన్సీ)
ఈ రైలు 71 కి.మీ./గం. సగటు వేగంతో రెండు నగరాల్లో నుండి రోజువారీ నడుస్తుంది. ఇది ఇండోర్ నుండి ప్రారంభమయ్యే రైళ్ళ యందు అతి వేగంగా ప్రయాణించే రైలు. ఇది ఇండోర్ నుండి ప్రారంభమయ్యే లేదా ఇండోర్ మీదుగా (ద్వారా) ఢిల్లీ వెళ్ళే ఇతర రైళ్లుతో పోలిస్తే దాదాపు 11-12 గంటల్లో లోపే అంటే ప్రయాణ సమయం కంటే ముందుగానే ఢిల్లీ చేరుకుంటుంది. 

## ఇవి కూడా చూడండి
* అవంతికా ఎక్స్‌ప్రెస్
* శిప్రా ఎక్స్ ప్రెస్
* మహాకోసల్ ఎక్స్‌ప్రెస్

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు సూపర్‌ఫాస్ట్ ఎక్స్‌ప్రెస్ రైళ్ళు
వర్గం:ఉత్తర రైల్వే జోన్
వర్గం:ఉత్తర రైల్వే ఎక్స్‌ప్రెస్ రైళ్ళు
వర్గం:ఉత్తర రైల్వే సూపర్‌ఫాస్ట్ ఎక్స్‌ప్రెస్ రైళ్ళు
వర్గం:ఢిల్లీ రైలు రవాణా
వర్గం:హర్యానా రైలు రవాణా
వర్గం:రాజస్థాన్ రైలు రవాణా
వర్గం:ఉత్తర ప్రదేశ్ రైలు రవాణా
చలసాని గోపి

right|thumb|చలసాని గోపి
**చలసాని గోపి** చలనచిత్ర నిర్మాత. ఇతడు 1944, ఏప్రిల్ 15న కృష్ణా జిల్లా, పామర్రు మండలానికి చెందిన పెదమద్దాలి గ్రామంలో జన్మించాడు. 

## సినిమా రంగం
ఇతడు వెంకటేశ్వర వైభవం చిత్రంలో భాగస్వామిగా సినీ నిర్మాణరంగంలోకి ప్రవేశించాడు. ప్రయోగాత్మక చిత్రాల నిర్మాతగా ప్రసిద్ధి చెందాడు.అతను గోపీ ఆర్ట్ పిక్చర్స్ బ్యానర్ పై చిత్రాలనునిర్మించాడు. 

ఇతడు నిర్మించిన సినిమాలు:
# కృష్ణవేణి - 1974
# చిలకమ్మ చెప్పింది - 1977
# కుక్క కాటుకు చెప్పు దెబ్బ - 1979
# గజదొంగ - 1981
# దొంగ రాముడు - 1988
# చిన్న అల్లుడు - 1993
# దొంగా పోలీస్ - 1992
# అడవి దొంగ - 1985
# కుర్రాడు బాబోయ్ - 1995
మూత్రపిండాల పనిచేయకపోవడం వల్ల 2003 ఆగస్టు 23 న మరణించాడు.  అసోసియేట్ నిర్మాతగా 'శ్రీ వెంకటేశ్వర మహాత్యం' తో కెరీర్ ప్రారంభించాడు. తరువాత, అతను 'గజదొంగ' (ఎన్టీఆర్) , అడవి దొంగ (చిరంజీవి) వంటి బ్లాక్ బాస్టర్లను నిర్మించాడు.  

## మూలాలు

## బయటి లింకులు
ఐ.ఎం.డి.బి పేజీ

వర్గం:1944 జననాలు
వర్గం:కృష్ణా జిల్లా సినిమా నిర్మాతలు
వర్గం:తెలుగు సినిమా నిర్మాతలు
వర్గం:2003 మరణాలు
హీరాకుడ్ ఎక్స్‌ప్రెస్

**హీరాకుడ్ ఎక్స్‌ప్రెస్** భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది అమృత్‌సర్ రైల్వే స్టేషను, విశాఖపట్నం రైల్వే స్టేషను మధ్య నడుస్తుంది. ఇది వారంలో మూడుసార్లు నడుస్తుంది. ఈ రైలు ఢిల్లీ, మధుర, ఝాన్సీ, కాట్ని, బిలాస్‌పూర్, సంబల్‌పూర్, భువనేశ్వర్,, విజయనగరం ల గుండా ప్రయాణిస్తుంది. ఈ రైలును మొదటగా సంబల్‌పూర్, హజ్రత్ నిజాముద్ధీన్ (ఢిల్లీ) ల మధ్య నడిపారు. ఆ తరువాత దీనిని సంబల్ పూర్ నుండి భువనేశ్వర్ వరకు పొడిగించారు. తదుపరి తరువాత దీనిని విశాఖపట్నం వరకు పొడిగించడం జరిగింది. 
## వ్యుత్పత్తి
హీరా అనగా వజ్రం అని, కుడ్ అనగా ద్వీపం అని పశ్చిమ ఒడిశాలో మాట్లాడే సంబల్ పూరీ భాషలో అర్థం. సంబల్ పూర్ అనునది ప్రాచీన వజ్రాల గనులకు ప్రసిద్ధి చెందినది. హీరాకుడ్ ఎక్స్‌ప్రెస్ అనగా భాషాపరంగా వజ్రాల ద్వీప ఎక్స్‌ప్రెస్ . ఈ రైలుకు ప్రసిద్ధ హీరాకుడ్ డ్యాం నిర్మాణం చేసిన తదుపరి నామకరణం చేసారు.

## రైలు సంఖ్యలు
* 18507 : విశాఖపట్నం నుండి అమృత్‌సర్ వెళ్ళే రైలు.
* 18508 : అమృత్‌సర్ నుండి విశాఖపట్నం జంక్షన్ వరకు వెళ్ళే రైలు.

## కోచ్ల కూర్పు
SLR -GS -GS -GS -S1 -S2 -S3 -S4 -S5 -S6 -S7 -S8 -S9 -PC -S10 -A1 -B1 -B2 -GS -GS -SLR (21 Coaches)

## ఇంజను లంకెలు
విశాఖపట్నం నుండి జర్సుగూడా జంక్షన్ వరకు విశాఖపట్నం షెడ్ కు చెందిన 	WDM-3A ఇంజను లాగుతుంది. తదుపరి జర్సుగూడా జంక్షన్ నుండి అమృత్‌సర్ వరకు జి.జడ్.బి ఆధారిత WAP-1 ఇంజను లాగుతుంది.

## సమయసారణి
ప్రయాణ రోజులు :సోమ, గురు, శుక్ర వారాలలో 

## మూలాలు

## ఇవి కూడా చూడండి
* అట్టారి - అమృత్సర్ డిఎంయు

## ఇతర లింకులు
* &#91;IRFCA&#93; TWIN VSKP ALCO - Hirakud Express - Furious Chugging!!
* &#91;IRFCA&#93; Twin VSKP WDM-3A incharge of Hirakud Express!!
* 18508 Hirakud Express With WAP1 GZB

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:అమృతసర్ రైలు రవాణా
కట్ట మైసమ్మ దేవాలయం

**కట్ట మైసమ్మ దేవాలయం** తెలంగాణ రాష్ట్ర రాజధాని అయిన హైదరాబాదులో ఉన్న హిందూ దేవాలయం. తెలంగాణ రాష్ట్రంలో ప్రసిద్ధి చెందిన బోనాలు ఉత్సవం సందర్భంగా ఈ దేవతను హిందువులు భక్తి శ్రద్ధలతో కొలుస్తారు. అదేవిదంగా చిన్నకోడూర్ లోని పెద్దచేరువు కట్టమైసమ్మ తల్లిని ఆ గ్రామ ప్రజలు కుల సంఘాల వారు బోనం తీసి కొలుస్తారు చిన్నకోడూర్ లైట్ మోటార్ వెహికిల్ డ్రైవర్లు గుడిని నిర్మించారు. 
## ప్రదేశం
ఈ దేవాలయం హైదరాబాదు నగరం లోని "ట్యాంక్ బండ్" వద్ద నెలకొని ఉంది. ఈ దేవాలయం హైదరాబాదు నగరంలో ప్రసిద్ధి చెందిన దేవాలయం. ఈ దేవాలయం హైదరాబాదు, సికింద్రాబాదు నగరాల మధ్య గల ఇందిరాపార్కు సమీపంలోని లోవర్ ట్యాంక్ బండ్ వద్ద ఉంది.

ఈ దేవాలయంలో ప్రధాన దైవం మైసమ్మ తల్లి. ఈ తల్లి **శక్తి** కి ప్రతిరూపం. "కట్ట" అనే పదం ఒక నదికి అడ్డంగా నిర్మించబడిన వంతెన. ఈ దేవాలయాన్ని గోల్కొండ పటేల్ కుటుంబం నిర్మించింది. పట్టణంలోని ప్రజలు ఈ వంతెనను దాటుతున్నప్పుడు వారిపై ఆ తల్లి ఆశీస్సులు అందించేందుకు ఈ దేవాలయాన్ని నిర్మించినట్లు కథనం.

ఆషాఢ మాసం (జూలై) లో హైదరాబాదు నగరంలో జరిగే బోనాలు ఉత్సవంలో అనేకమంది ప్రజలు ఈ దేవతను భక్తి శ్రద్ధలతో కొలుస్తారు. కార్తీక మాసంలో ఈ దేవాలయంలో పెద్ద ఎత్తున ఉత్సవాలను జరుపుతారు. నిజాం నవాబు కూడా హైదరాబాదు పట్టణాన్ని వరదల బారినుండి రక్షించుట కొరకు ఈ దేవతను ప్రార్థించారు.

తెలంగాణ రాష్ట్రం లోని హిందువులు అతి శక్తివంతమైన దేవతగా "కట్ట మైసమ్మ"ను ప్రార్థిస్తారు. ఈ దేవతను కొలిస్తే ఆరోగ్యం, శ్రేయస్సు, ఆనందం కలుగుతాయని భక్తుల ప్రగాఢ విశ్వాసం.

## మూలాలు

## ఇతర లింకులు
* Lower Tank Bund Katta Maisamma Temple Bonalu - 20th July 2014_Part 2

వర్గం:హిందూ దేవాలయాలు
వర్గం:తెలంగాణ దేవాలయాలు
సమతా ఎక్స్‌ప్రెస్

**విశాఖపట్నం - హజ్రత్ నిజాముద్దీన్ సమతా సూపర్‌ఫాస్ట్ ఎక్స్‌ప్రెస్ ** భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది విశాఖపట్నం రైల్వే స్టేషను, హజ్రత్ నిజాముద్దీన్ రైల్వే స్టేషను మధ్య నడుస్తుంది. ఈరైలు వాల్టేరు డివిజన్ యొక్క తూర్పు తీర రైల్వేలచే నిర్వహించబడుచున్నది. విశాఖపట్నంలో జరుగు ముఖ్య పండగ అయిన "సమంతోత్సవాలు" (సమత) పేరును ఈ రైలుకు నామకరణం చేయడం జరిగింది. ఈ రైలు వారానికి ఐదురోజులు మాత్రమే ఉంటుంది. 2011 జనవరి 8 నుండి ఈ రైలు ఆది, మంగళ, బుధ, గురు, శని వారాలలో విశాఖపట్నం నుండి బయలుదేరుతుంది. అదే విధంగా 2011 జనవరి 10 నుండి సోమ, మంగళ, గురు, శుక్ర, శని వారాలలో నిజాముద్దీన్ నుండి బయలుదేరుతుంది. ఈ రైలు సరాసరి వేగం 61 కి.మీ/గంట. సంస్కృతంలో సమత అనగా సమానత్వం అని అర్థం.

## రైలు సంఖ్యలు
*12807UP విశాఖపట్నం నుండి నిజాముద్దీన్ 
*12808DN నిజాముద్దీన్ నుండి విశాఖపట్నం 
ఈ రైలు విజయనగరం, రాయపూర్, నాగపూర్, ఇటార్సీ, భోపాల్ గుండా ప్రయాణిస్తుంది.

## సంఘటనలు
 2010 జూన్ 6 న ఈ రైలు ఛత్తీస్ గడ్ లోని అరంద్ రైల్వే స్టేషను వద్ద పట్టాలు తప్పింది. కాని ఏ నష్టం జరుగలేదు.
## ఇంజను వివరాలు
నిజాముద్దీన్ నుండి రాయపుర్ వరకు పశ్చిమ మధ్య రైల్వేలకు చెందిన TKD WAP-7 ఇంజనుతో నడుస్తుంది. రాయపూర్ నుండి విశాఖపట్నం వరకు WAT WDM-3A/WDM-3D ఇంజనుతో నడుస్తుంది.
## సమయసారణి

## మూలాలు

## వనరులు
* Indianrailinfo Article on Samta Express

వర్గం:భారతీయ రైల్వేలు ప్రయాణీకుల రైళ్లు
వర్గం:ఒడిషా రైలు రవాణా
పేరి కాశీనాథ శాస్త్రి

పేరి కాశీనాథ శాస్త్రి (1858 -1920) ప్రముఖ పండితుడు, కవి.

వీరు గజపతినగరం తాలూకాలోని పురిటిపెంట అనే గ్రామంలో వెంకటశాస్త్రి, మహాలక్ష్మమ్మ దంపతులకు జన్మించారు. వీరు చిన్నతనంలోనే తండ్రి వద్ద వ్యాకరణాన్ని, మధ్వశ్రీ భీమాచార్యులు దగ్గర న్యాయాన్ని, కొల్లూరు కామశాస్త్రి వద్ద వేదాంతాలంకార శాస్త్రాలను నేర్చుకొన్నారు. పిదప విజయనగరం మహారాజావారి ఆస్థానంలో పండితులుగా చేరారు. వీరు 1878లో మహారాజా సంస్కృత కళాశాలలో ఉపాధ్యాయునిగా ప్రవేశించి ప్రఖ్యాతిని పొందారు.

ఆనాడు కవులుగా రాణించిన పండితులలో వీరొకరు. అపర భోజునిగా కీర్తిగాంచిన పూసపాటి ఆనంద గజపతి రాజుకు వీరనిన చాలా గౌరవం ఉండేది. "యథా కాళిదాస స్తథా కాశీనాథ" అని వీరిని గురించిన స్తుతి నేటికీ వినిపిస్తుంది. వివిధములైన కవితలను వెలయిస్తూ నానారాజ సందర్శనం చేస్తూ, కనకాభిషేకాలు పొందుచూ వీరు ఆంధ్రదేశ సంచారం కావించారు.

గోదావరీ లహరి, బ్రహ్మసూత్ర భాష్యాంధ్రానువాదం అనే రెండు గ్రంథాలు వీరివి ముద్రితములయ్యాయి. ఉత్తర శాకుంతలము మొదలైన గ్రంథాలు ఆముద్రితములు. గ్రాంథిక భాషావాదంలో కల్లూరి వేంకట రామశాస్త్రికి వీరు అండగా ఉన్నారు. ఉర్లాము మొదలైన అనేక సంస్థానాలలో వీరు విద్వత్పరీక్షకులుగా నుండి సన్మానం పొందారు.

వీరికు ఇద్దరు కుమారులు, నలుగురు కుమార్తెలు జన్మించారు. సుప్రసిద్ధ మహామహోపాధ్యాయులైన తాతా సుబ్బరాయశాస్త్రి వీరు అల్లుడే.

## మూలాలు

వర్గం:1858 జననాలు
వర్గం:1920 మరణాలు
వర్గం:తెలుగు కవులు
వర్గం:విజయనగరం జిల్లా కవులు
వర్గం:విజయనగరం జిల్లా ఉపాధ్యాయులు
వర్గం:విజయనగరం సంస్థాన ఆస్థాన కవులు